KINETIC
కైనటిక్‌గ్రీన్‌ ఎనర్జీ నుంచి కొత్త ఆటో
హైదరాబాద్‌: గ్రీన్‌ మొబిలిటీల్లో అగ్రగామి వాహన సంస్థగా ఉన్న కినెటిక్‌ గ్రీన్‌ఎనర్జీనుంచి కొత్తఆటోను విడుదల చేసింది. ఫిరోడియా గ్రూప్‌కు చెందిన కైనటిక్‌ ఎనర్జీ పవర్‌ సొల్యూషన్స్‌ నుంచి కొత్తగా విడుదలయిన ఈ ఆటో గ్రీన్‌ మొబిలిటీపై విప్లవాత్మక ప్రభావం చూపుతుందని అంచనా. ఇ-రిక్షా వంటి విద్యుత్‌ త్రిచక్రవాహనాలు తయారుచేసే సంస్థలు లెడ్‌యాసిడ్‌ బ్యాటరీలు వినియోగిస్తున్నాయి. పది గంటలపాటు ఛార్జింగ్‌ అవసరం కావడం వంటి సమస్య లున్నాయి. ఇ-రిక్షా బ్యాటరీలు కూడా 120కిలోల బరువు ఉంటుంది. అందువల్లనే కినెటిక్‌ గ్రీన్‌ ఎనర్జీ లిథియం ఇయాన్‌ బ్యాటరీల వినియోగం వల్ల కలిగే ప్రయో జనాలు అనేకం. అధికశక్తి సాంద్రతతో తక్కువ బరువు. 48వి-80 ఎహెచ్‌లెడ్‌ యాసిడ్‌ బ్యాటరీబరువు 120 కిలోలు ఉందన్నారు. అలాగే వేగంగా ఛార్జింగ్‌ ఉంటుంది. వాహనం కొంతకాలం వినియోగించక పోయినా ఛార్జింగ్‌ ఏమాత్రం తగ్గదని కంపెనీ వివరించింది. కంపెనీ వ్యవస్థాపకులు సిఇఒ సులజా ఫిరోడియా మోత్వాని మాట్లాడుతూ ఇ-త్రీవీలర్‌ కెనిటిక్‌ సఫర్‌ దేశంలో సురక్షిత ప్రయాణానికి కాలుష్య రహిత రవాణాను అందించేందుకు చిత్తశుద్ధితోచేసిన ప్రయత్నంగా వెల్లడించారు. ఐదేళ్ల దీర్ఘకాలిక బ్యాటరీ జీవితానికి, తక్కువ నిర్వహణ వ్యయం, డ్రైవర్‌ అధిక ఆర్జనశక్తి పెరుగుతుందని ఆమె హామీ ఇచ్చారు.